གྱུར་ཏེ།མདོར་ན

ཐམས་ཅད་མཁྱེན་པའི་ཡེ་ཤེས་ལ་བརྟེན་པའི་སེམས་ཅན་རྣམས་ཀྱི་རྣ་ལམ་དུ་འགྲོ་བར་འགྱུར་རོ།།ཞེས་ཆོས་དང་ལྡན་པས་ཐོས
པར་འགྱུར་བ་དང་།ལྷ་རྣམས་ཀྱིས་གསོལ་བ།བདག་ཅག་གིས་ངན་སོང་ཐམས་ཅད་ཡོངས་སུ་སྐྱོང་བ་གཟི་བརྗིད་ཀྱི་རྒྱལ་པོའི་མཚན་འདི་བཅོམ་ལྡན་འདས།།
ལས་ཐོས་པས་བདག་ཅག་ནི་ངན་སོང་གིས་འཇིགས་པར་མི་འགྱུར།དུས་མ་ཡིན་པའི་འཆི་བའི་འཇིགས་པར་མི་འགྱུར།འཆི་བ་ལྟུང་པ་སོགས་ཀྱིས་འཇིགས།།
པར་མི་འགྱུར་ཏེ།སངས་རྒྱས་ཉིད་དུ་འགྲུབ་པའི་སྣོད་དུ་གྱུར་པ་ལགས་སོ།།ཞེས་ཐོས་པའི་ཕན་ཡོན་དང་།བརྟག་པའི་རྒྱལ་པོ་འདི་བྲི་བ་དང་འབྲིས།
འཇུག་པའི་རིགས་ཀྱི་བུ་དང་བུ་མོ་རྣམས་བདག་ཅག་ཚང་ས་པ་ལ་སོགས་པ་ལྷ་རྣམས་ཀྱིས་བུ་བཞིན་དུ་བསྐྱང་བར་བགྱིའོ།།ཞེས་བྲིས་པའི་ཕན་ཡོན་དང
གང་གིས་བརྟག་པའི་རྒྱལ་པོ་འདི་རྒྱལ་མཚན་གྱི་རྩེ་ལ་བཏགས་ནས་གྲོང་སོགས་སུ་བཙུགས་པ་དང་།གླང་པོ་ཆེའི་སྟེང་དུ་བཞག་སྟེ་གྲོང་སོགས་བསྐོར

ན།ནད་གདོན་ཐམས་ཅད་མ་མཆིས་པར་འགྱུར་ལ།སེམས་ཅན་ཆེན་པོ་དེའི་དྲུང་དུ་བདག་བྲན་དང་བུའི་ཚུལ་གྱིས་གནས་པར་འགྱིའོ།།གང་དུ་འདི
རབ་ཏུ་སྤྱོད་པ་དེ་ན་བཅོམ་ལྡན་འདས་ཕྱག་ན་རྡོ་རྗེ་ལོངས་སྐུ་རྡོར་སེམས་ཀྱི་སྐུར་བཞུགས་པར་འཚལ་བར་བགྱིས་ཏེ།བཅོམ་ལྡན་འདས་རྡོ་རྗེ་སེམས
དཔའ་ཀུན་ཏུ་བཟང་པོ་རེ་བ་ཐམས་ཅད་ཡོངས་སུ་སྐོང་བ་དེ་ཉིད་བརྟག་པའི་རྒྱལ་པོའི་གཟུགས་སུ་བཞུགས་པར་འཚལ་བར་བགྱིའོ།།ཞེས་སོགས
འཆད་ནས་མཆོད་པའི་ཕན་ཡོན་དང་།དབང་བསྐར་སོགས་ཀྱིས་གཞན་དོན་བྱས་པའི་ཕན་ཡོན་ནི།བཅོམ་ལྡན་འདས་བརྟག་པའི་རྒྱལ་པོ་འདི་སེམས
ཅན་གྱི་དོན་བགྱིད་པ་གང་ལགས་པའི་སྐྱེས་བུ་དམ་པ་དེ་དག་གི་འབྲས་བུ་ནི་ཅིར་འགྱུར།རྣམ་པར་སྨིན་པ་ནི་ཅིར་འགྱུར།བཅོམ་ལྡན་འདས་ཀྱིས
བཀའ་སྩལ་པ།ལྷའི་དབང་པོ་དེ་དག་ནི་སྐྱེས་བུ་དམ་པ་འབའ་ཞིག་ཏུ་མ་ཟད་ཀྱིས་ཡང་དག་པར་རྫོགས་པའི་སངས་རྒྱས་ཉིད་དུ་བལྟ་བར་བྱའོ།།ལྷའི།།

དབང་པོ་གང་གི་ཕྱིར་འཇིག་རྟེན་ཕ་རོལ་དུ་སོང་ནས་མཚམས་མེད་པ་ལ་སོགས་པའི་སེམས་ཅན་དམྱལ་བ་ཆེན་པོར་སྐྱེས་པའི་སེམས་ཅན
རྣམས་ཀྱི་སྡུག་བསྔལ་སྣ་ཚོགས་རབ་ཏུ་སྤོང་བར་བྱེད་པ་དང་།བྱང་ཆུབ་སེམས་དཔའི་ཕྱིར་མི་ལྡོག་པའི་ས་ལ་རབ་ཏུ་འཇོག་པའི་ཕྱིར་རོ།།ལྷའི་དབང་པོ་དཔེར
ན་ཁྱོད་ཀྱིས་ལྷའི་བུ་ནོར་བུ་དྲི་མ་མེད་པའི་འོད་ཅེས་བྱ་བ་མཚམས་མེད་པའི་སེམས་ཅན་དམྱལ་བར་སྐྱེས་པའི་དོན་བྱས་པ་བཞིན་ནོ།།ལྷའི་དབང་པོ་དེ་ལྟར།
གཞན་ཡང་མ་འོངས་པའི་སེམས་ཅན་རྣམས་ཀྱི་དོན་བྱེད་པ་སེམས་ཅན་ཅི་སོ་སོར་སྐྱེ་བོ་ཡིན་སྙམ་དུ་སེམས་སམ།གསོལ་པ།བཅོམ་ལྡན་འདས་མ་ལགས
སོ།།བདེ་བར་གཤེགས་པ་མ་ལགས་སོ།།ལྷའི་དབང་པོ་དེ་ལྟར་སེམས་ཅན་དེ་དག་ནི།སྐྱེས་བུ་དམ་པ་གཞན་ལ་ཕན་འདོགས་པ་སྟེ།དེ་བཞིན་གཤེགས།།
པ་རྣམས་ཀྱིས་ཀྱང་ཕྱག་བྱ་བ།མཆོད་པ་བརྗོད་པ།བསྟི་བརྟང་དུ་བྱ་བ།ཕྲག་པ་ལ་བསྐུར་བར་བྱ་བ་ཡིན་ན།ལྷར་བཅས་པའི་འཇིག་རྟེན་གྱིས་ལྟ་སྨོས་ཀྱང

ཅི་དགོས།ཞེས་དང་།དེ་ནས་བརྒྱ་བྱིན་དང་ཚངས་པ་སོགས་ལྷ་རྣམས་དང་།རྒྱལ་ཆེན་བཞི།ཕྱོགས་སྐྱོང་བཅུ།འཇིག་རྟེན་སྐྱོང་བ་བརྒྱད་གནོད་སྦྱིན།
ཀླུ་ལྷ་མི་ན་འབྱུང་པོ་སོགས་ཐམས་ཅད་ཀྱིས་མགྲིན་གཅིག་ཏུ་འདི་སྐད་ཅེས་གསོལ་ཏོ།།བཅོམ་ལྡན་འདས་བདག་ཅག་འདུས་ཤིང་ཚོགས་པ་ཐམས་
ཅད་ཀྱི་སྐྱེས་བུ་དམ་པ་ཆེན་པོ་དེའི་རྐང་པ་གཉིས་མགོ་བོས་བླང་བར་བགྱིའོ།།མདོར་ན་རྟག་པར་རྒྱུན་དུ་དུ་ས་ཐམས་ཅད་དུ་བསྲུང་བ་དང་།བསྐྱབ་པ་དང་།།
སྦ་བར་བགྱིའོ།།བརྟག་པའི་རྒྱལ་པོ་འདི་རིགས་ཀྱི་བུའམ་བུ་མོས་དང་བས་འཆང་ངམ།ཀློག་གམ།གཞན་ལ་རྒྱ་ཆེར་ཡང་དག་པར་འཆད་པར་འགྱུར་རམ་
གདུགས་སོགས་ཀྱིས་མཆོད་པར་འགྱུར་རམ།རྒྱལ་རིགས་སོགས་གང་ཡང་རུང་བས་འཆང་ཞིང་ཀློག་པ་ནས་གཞན་དག་ལ་ཡང་དག་པར་འཆང
པའི་བར་དུ་བགྱིས་པ་ན།བདག་ཅག་འདུས་ཤིང་ཚོགས་པ་ཐམས་ཅད་དེའི་བྲན་དུ་འགྱུར་བ་ལགས་སོ།།རང་གི་སྐྱེ་བོ་ནས་འཁོར་གྱི་བར་དུ་ཡོངས།།

སུ་བསྐྱང་བར་བགྱིའོ།།དུས་དུས་སུ་ཆར་ཡང་འབབས་པར་བགྱི།འབྲུ་ལ་སོགས་པ་བསྐྱེད་པར་བགྱི།སྐྱེ་བོ་མང་པོ་ལ་ཕན་པ་དང
བདེ་བའི་སླད་དུ་བསྒྲུབ་པར་བགྱི།ཕ་རོལ་ཕྲུ་མ་མང་པོ་གཞོམ་པར་བགྱི།སེམས་ཅན་མ་རུང་བ་གནོད་ཅིང་དེ་ལ་མི་ཕན་པའི་སེམས་བསྐྱེད་པ་གང
ཡིན་པ་དག་བརླག་པར་བགྱི་བའི་སླད་དུ་བསྒྲུབ་པར་བགྱི།མ་རུང་བར་བགྱིའོ།།ཞེས་སོགས་དང་།མདོར་ན་མ་འོངས་པའི་སེམས་ཅན་རྣམས་ལ
བརྟག་པའི་རྒྱལ་པོ་འདི་ནི་སངས་རྒྱས་ཀྱི་མཛོ་པ་ལྷ་བུར་པ།ནས་པ་ལགས་པས་བཅོམ་ལྡན་འདས་པ་དག་ཅག་གི་བུ་བཞིན་དུ་བསྐྱང་བར་བགྱིའོ།།
ཞེས་དང་།ལྷའི་དབང་པོ་ཁྱོད་ཅི་ལྟར་སྨྲས་པ་དེ་དེ་བཞིན་དུ་བརྟག་པའི་རྒྱལ་པོ་འདི་ནི་དེ་བཞིན་དུ་བལྟ་བར་བྱའོ།།ཞེས་དང་།བཅོམ་ལྡན་འདས
དཀྱིལ་འཁོར་ལ་ཞགས་པ་དང་དབང་བསྐུར་བ་གང་ལགས་པ་དེ་དག་ཀྱང་བདག་ཅག་གི་སློབ་དཔོན་ལགས་པར་འཚལ་བར་བགྱིའོ།།ཕྱག་ན་རྡོ་རྗེ་

ལགས་པར་འཚལ་བར་བགྱིའོ།།རྡོ་རྗེ་སེམས་དཔའ་ལགས་པར་འཚལ་བར་བགྱིའོ།།བདེ་བ་ཆེན་པོ་ཀུན་ཏུ་བཟང་པོ་ལགས་པར་འཚལ་བར་བགྱིའོ།།
ཞེས་སོགས་རྒྱ་ཆེར་གསུངས་སོ།།ཁྱབ་བདག་རྡོ་རྗེ་སེམས་དཔའ་མིའི་ཟོལ་གྱིས།།བདག་འདྲའི་དམན་པའང་ཐུགས་རྗེས་རྗེས་འཛིན་པའི།།ཕྲིན་ལས།།
མཚུངས་མེད་སྐྱབས་གཅིག་བླ་མ་དེའི།།བཀའ་དྲིན་དྲན་པས་ཡང་ཡང་གསོལ་བ་འདེབས།།གང་གི་དྲིན་གྱིས་ངན་སོང་མུན་སྐྱོང་བའི།།རྒྱུད་རྒྱལ་གཞན།།
ཡན་འོད་སྟོང་འཕྲོ་བའི་ཆ།།སྒྲ་འཛིན་རི་རྩེར་ཤར་བའི་དཔལ་འདི་ཡང་།།སྲིད་ན་ཆེས་དཀོན་ནོར་བུས་བསྐྲུན་མི་ནུས།།ཐོས་པ་ཙམ་གྱིས་ངན་སོང
ཡོངས་མྱོང་བའི།།རྒྱུད་རྒྱལ་དགོངས་དོན་འཁྲུལ་མེད་གསོལ་ལ་རྫོགས།།གཞན་ཕན་འོད་ཟེར་མཐའ་ཡས་འཕྲོ་བ་འདི།།འགྲོ་ལ་ཐར་ལམ་རྟོན
པའི་དཔལ་དུ་ཤར།།འདི་ནི་ལས་སྒྲིབ་ན་ད་སེལ་སྨན་མཆོག་སྟེ།།སྡུག་བསྔལ་ཚ་གདུང་འཇོམས་པའི་ཆར་ཆེན་ཡིན།།ཡོན་ཏན་ཀུན་སྩོལ་དབང་།།

གི་རྒྱལ་པོ་འང་འདི།།དེས་ན་འདི་དང་མཚུངས་པ་སྲིད་ན་དཀོན།།འདི་ཡི་ཚིག་ཙམ་ཐོས་པའི་བསོད་ནམས་མཐའ།།ཀུན
མཁྱེན་མ་གཏོགས་གཞན་གྱིས་དཔག་དཀའ་ན།།ཚུལ་བཞིན་ཉམས་སུ་བླང་ན་སྨོས་ཅི་དགོས།།དེ་ཕྱིར་བློ་ལྡན་སུ་ཞིག་བརྫུན་མི་བྱེད།།གཞན་ཕན
སྦུསྒྲུཔ་པའི་ཐབསེ་མཆོག་ཟབ་མོ་འདི།།གཞན་ཕན་བློ་ཡིས་ཇི་བཞིན་ཉམས་བླང་ན།།གཞན་ཕན་རང་ཕན་ཅིག་ཆར་འབྱང་ངེས་པས།།གཞན་ཕན
མཛད་རྣམས་དེ་དོན་མཁྱེན་པར་མཛོད་།།དེ་ཚུལ་བསམ་ནས་བློ་རྨོངས་བདག་གིས་ཀྱང་།།རྗེ་བཙུན་བླ་མའི་ཐུགས་རྗེ་ལ་བརྟེན་ནས།།རྩོད
མེད་གཞུང་དང་གོང་མའི་དགོངས་དོན་བཞིན།།དང་སྤྲོའི་ཡིད་ཀྱིས་རྣམ་བཤད་འདི་བརྩམས་སོ།།འོན་ཀྱང་དུག་ལྔའི་བསྒྲིབས་པའི་བློ་གང་གིས།།
ཟབ་རྒྱས་གཞུང་དོན་ཇི་བཞིན་མ་མཐོང་བས།།ཉེས་བཤད་གང་མཆིས་ཐོགས་མེད་ལས་གྲིབ་བཅས།།སྐྱབས་མཆོག་སྤྱན་སྔར་མཐོལ་ཞིང་

བཤགས་པར་བགྱི།།ལྷག་བསམ་དག་པས་ཚུལ་འདིར་བརྩོན་བགྱིས་པའི།།ལེགས་བྱས་འདིས་མཚོན་དུས་གསུམ་དགེ་ཚོགས་ཀུན།།སྲས་བཅས།
རྒྱས་པས་ཡོངས་བསྔོ་ཇི་བཞིན་དུ།།ཕན་བདེ་ཚད་མེད་འབྱུང་བའི་རྒྱུ་རུ་བགྲོ།།དཔལ་ལྡན་བླ་མ་སྲིད་ཞིའི་མགོན་སྐྱབས་མཆོག།དེ་ཡི
བསྟན་པ་རྣམ་གྲོལ་ལམ་གྱི་མཆོག།སློབ་མའི་ཚོགས་རྣམས་སྲིན་ལས་སྤེལ་བའི་མཆོག།མཆོག་གསུམ་རྟག་བརྟན་དཔལ་ཡོན་རྒྱས་གྱུར་ཅིག།
ལས་ཉོན་ཆུས་ཁྱེར་སྡུག་བསྔལ་རྒྱ་མཚོ་རུ།།བྱིང་བའི་འགྲོ་རྣམས་སྒྲིབ་ཀུན་ཡོངས་སྐྱོང་བའི།།ཐབས་མཆོག་ཟབ་མོའི་གཟིངས་ཆེན་ལ་བརྟེན
ནཱནས།།བདེ་ཆེན་ཐར་པའི་གླིང་དུ་ཕྱིན་གྱུར་ཅིག།བདག་ཀྱང་དུས་ཀུན་དཔལ་ལྡན་བླ་མ་ཡིས།།རྗེས་སུ་བཟུང་ནས་བཀའ་བཞིན་བསྒྲུབ་ནུས་
ཤིང་།།དམ་ཆོས་མཛོད་མཆོག་འཛིན་དང་ཁྲེལ་བ་ཡིས།།བསྟན་འགྲོའི་དོན་ཆེན་ཚུལ་བཞིན་འགྲུབ་གྱུར་ཅིག།རིགས་གསུམ་སེམས་དཔའི།།

རྣམ་ཐར་ཇི་བཞུག་དུ།།རྨད་བྱུང་བསམ་དང་སྦྱོར་བ་ཕུན་ཚོགས་ཀྱིས།།འགྲོ་རྣམས་ཡང་དག་ལམ་ལ་འགོད་བཞིན་དུ།།སྲིད་མཐའི
བར་དུ་སྲིད་འདར་གནས་གྱུར་ཅིག།མཁྱེན་བརྩེའི་ཆ་རྫོགས་བསྟན་འཛིན་སྨྲ་བའི་ཟླ་བ་མཆོག་རྣམས་གདུལ་བྱའི་མཁའ་ལ་རྟག་བཞུགས་ཤིང་།།
ཀློག་སྤོང་རླབས་ཕྲེང་སྲིད་རྩེར་འགྱུར་བཞིན་བསྟན་པའི་རྩ་ལག་ངུར་སྨིག་འཛིན་པའི་ཆུ་གཏེར་འཕེལ།།ནག་ཕྱོགས་གདུག་པའི་བསམ་སྦྱོར་ཞི་ཞིང
ནད་མུག་འཁྲུགས་རྩོད་སྙིགས་དུས་རྒོད་པའི་ཚ་གདུང་བྲལ།།རྒྱལ་ཁམས་ཀུན་ཏུ་རྫོགས་ལྡན་གསར་པའི་བསིལ་བའི་རེག་པས་འགྲོ་ལ་བདེ་བ་སྦྱིན
གྱུར་ཅིག།།།ཅེས་དཔལ་ཀུན་རིག་གི་ཆོ་ག་གཞན་ཕན་མཐའ་ཡས་ཀྱི་རྣམ་བཤད་གཞན་ཕན་དགོངས་པ་གསལ་བའི་ཉི་འོད་ཅེས་བྱ་བ་འདི་ནི།།
གསང་བདག་རྡོ་རྗེ་འཛིན་པ་ཆེན་པོ་འཇམ་དབྱངས་བློ་གཏེར་དབང་པོ་དང་།གསང་ཆེན་བསྟན་པའི་སྲོག་ཤིང་ཁྱབ་བདག་རྡོ་རྗེ་འཆང་ཆེན་འཇམ་

མགོན་ངག་དབང་ལེགས་པ་སོགས་ཡོངས་འཛིན་མཚུངས་པ་མེད་པ་དུ་མའི་ཞབས་རྡུལ་སྤྱི་བོས་བླངས་ཤིང་གསུང་གི་བདུད་རྩི་ཡང་ཡང
འཐུང་བའི་སྐལ་བ་བཟང་པོར་གྱུར་པ་ཤཱཀྱའི་དགེ་སློང་འཇམ་དབྱངས་ཀུན་དགའ་རྣམ་རྒྱལ་གྱིས།རང་དང་རང་འདྲ་གཞན་ལ་ཅུང་ཟད་ཕན་དུ་རེ
བའི་བསམ་པས་རྣམ་བཤད་ཀྱི་མགོ་བརྩམས་པའི་ཚེ་དཔལ་ལྡན་བླ་མ་དམ་པ་ལེགས་པའི་མཚན་ཅན་གྱིས་དེ་ལྟ་ན།རྒྱུད་དང་གོང་མའི་དགོངས
པ་ཇི་བཞིན་གྱིས་ཤིག་ཅེས་བཀའ་སྩལ་བ་སྤྱི་བོས་བླངས་ཏེ།གཞན་ཕན་རྣམ་གཉིས་རྒྱད་གྱི་མཚན་བུ་རྡོ་རྗེ་འབྱུང་བའི་ཡིག་སྣ་སོགས་ངེས་པ
དོན་གྱི་རྡོ་རྗེ་འཆང་ཆེན་པོ་རྗེ་བཙུན་སྐུ་མཆེད་ཀྱིས་རྡོ་ཆེ་གསུང་རྣམས་གཞིར་བྱས།དེ་དག་ཏུ་མི་གསལ་བ་རྣམས་དེ་ཉིད་སྣང་བ་མུན་སེལ་སྒྲོན་མེ།།
རྒྱུད་དོན་གསལ་སྨོན་སོགས་ལ་བརྟེན་ནས་བྲིས་པ་འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེར་པོ་འབྱུང་བར་གྱུར་ཅིག།རྨད་བྱུང་ཚོགས

གཉིས་རྒྱ་མཚོ་ལས་འཁྲུངས་པའི།།རྟག་ཁྱབ་ལྷུན་གྲུབ་ཕྲིན་ལས་འོད་དཀར་གྱིས།།སྲིད་པའི་མུན་སེལ་ཐར་པའི་དཔལ་སྟེར་བ།།
མཚུངས་མེད་བླ་མ་རྣམ་སྣང་ཆེ་དེས་སྐྱོང་།༡།ཨེ་མ་ངན་འགྲོའི་མུན་སེལ་སྣང་བྱེད་དང་།།མི་འདོད་སྡིག་སྡུག་ཚ་གདུད་འཇོམས་པའི་སྨན།།
ཐཐར་ལམ་འདྲེན་པའི་དེད་དཔོན་གཅིག་གྱུར་པ།།རྩོད་མེད་ཆོས་མཆོག་ངན་སོང་སྤྱོད་རྒྱུད་ཉིད།༡གང་འདིར་བརྩོན་པས་བསྒྲུབ་ཡ་ལྷ་ཅི་སྟེ།།རྒྱུད་འདིའི
ཆ་ཤས་ཟབ་མོའི་གཟུང་ས་སྔགས་ཙམ།།རྣ་བར་སོན་ཀྱང་ངན་འགྲོར་མི་སྐྱེ་བར།།མཚུངས་མེད་ཐུབ་པ་མཆོག་དེས་ཡང་ཡང་གསུངས།༡།དྲི
མེད་རྒྱུད་འདི་བཤད་དང་སྒྲུབ་སོགས་ཀྱིས།།དུས་མཐའི་དུས་སུ་འགྲོ་བའི་དོན་བྱེད་པ།།དེ་དག་ཐུབ་པའི་རྒྱལ་ཚབ་ཉིད་ཡིན་ཞེས།།རྒྱལ་བ
མཆོག་དེས་ཚངས་དབྱངས་སྲིད་ན་བསྒྲགས།དེ་སླད་འཇམ་དཔལ་དབྱངས་དངོས་ས་སྐྱ་པའི།།རྨད་བྱུང་རིང་ལུགས་འཛིན་ལ་འབུམ་གྱི་དབུས།།

རྒྱུརྒྱལ་མཚན་རྟོག་ལྟར་ཆེས་ཆེར་མངོན་མཐོ་བ།།ཀུན་མཁྱེན་ཀུན་དགའ་བཟང་པོས་མཛད་པ་ཡི།པ་ཀུན་རིག་ཆོ་ག་གཞན་ཕན་མཐའ་ཡས་ཀྱི།།
ཚིག་དོན་གོ་བ་དེའི་དག་གིས་རྣམ་བཀྲོལ་པ།།གཞན་ཕན་དགོངས་པ་གསལ་བའི་ཉི་འོད་འདི།།མཚུངས་མེད་འཇམ་དབྱངས་དགྱེས་པའི་རྣམ
དཔྱོད་ཀྱིས།༦ཀུན་དགྲའི་ཆང་རྩོད་རྩོམ་པའི་འོད་སྤྲོ་ཞིང་།།ཕྱོགས་ལས་རྣམ་རྒྱལ་སྤོབས་པའི་དགེ་མཚན་ཅན།།གང་གི་ཐུགས་བསྐྱེད་ཤིང
རྟས་ལེགས་དྲངས་ནས།།ཐུབ་བསྟན་གླིང་བཞིའི་ཁྱོན་འདིར་སྣང་བར་བྱས།འཁྲུལ་མེད་རྒྱབ་བརྟེན་གོང་མའི་གསུང་གིས་བྱས།།དོན་མེད་དགག
སྒྲུབ་སྤྲོས་པ་རིང་དུ་སྤངས།།དྲི་མེད་གཞུང་ཚིག་ཚང་ཞིང་གོ་བ་དེའི་བཀྲོལ།།སྔོན་མེད་ལེགས་བཤད་མཆོག་འདིའི་ཁྱད་ཆོས་ལགས།།དེ་སླད་བསྟན
དང་འགྲོ་ལ་སྨན་འདོད་པའི།།རྣམ་དཀར་ལྷག་བསམ་ཞིང་ས་བཟང་པོ་ལས།།འགྲོ་ལ་ཕན་བདེའི་འདོད་རྒུ་སྦྱིན་བྱེད་པའི།།ཆོས་སྦྱིན་དཔག་བསམ

ལྗོན་བཟང་དེ་འདིར་འཁྲུངས།༡།འདིས་མཚོན་བདག་གཞན་དུས་གསུམ་དགེ་ཚོགས་ཀུན།།རྒྱལ་སྲས་ཀུན་ཏུ་བཟང་པོས་ཡོངས་
བསྔོ་བཞིན།།བདག་དང་མཁའ་ཁྱབ་འགྲོ་བ་ཐམས་ཅད་ཀྱིས།།བཟང་པོ་སྤྱོད་པ་ཡོངས་སུ་རྫོགས་ཕྱིར་བསྔོ།༡༦།ཁྱད་པ་འབྲེལ་ཐོགས་གཤིན
གསོན་མ་ལུས་པ།།ངན་འགྲོར་མི་སྐྱེ་བ་དེ་འགྲོའི་རྟེན་བཟང་ཐོབ།།ཐེག་པ་མཆོག་གི་ལམ་བཟང་མྱུར་བགྲོད་ནས།།མཚུངས་མེད་རྒྱལ་བའི་གོ་འཕང
ཐོབ་གྱུར་ཅིག༡༡།བསྟན་པ་དར་ཞིང་བསྟན་འཛིན་ཞབས་པ་ད་བརྟན།།རྒྱལ་ཁམས་ཆར་ཆུ་ངུས་འབབས་ལོ་ཕྱགས་ལེགས།།མི་ཕྱུགས་ནང་།།
རིགས་འཁྲུགས་རྩོད་དབྱིངས་སུ་ཞི།།རྫོགས་ལྡན་ཉི་མ་གསར་དུ་འཆར་གྱུར་ཅིག་ཏའ།།བསླུ་མེད་རིནཱ་ཆེན་གསུམ་གྱི་བྱིན་རླབས་དང་།།ལེགས།།
གསུང་དམ་ཆོས་བདུད་རྩིའི་བདེན་པ་དང་།།དམ་ཅན་སྲུང་མ་རྒྱ་མཚོའི་མཐུ་སྟོབས་ཀྱིས།།སྨོན་པའི་རེ་འཟས་འཕྲལ་དུ་འགྲུབ་གྱུར་ཅིག༡༨།

ཅེས་སྤར་བྱད་ཉུར་བསྡུས་འདི་ཡང་རྗེ་བླ་མའི་བཀའ་བཞིན་སྙོམས་ལས་པ་ཀུན་བཟང་ཆོས་ཀྱི་ཉི་མས་བྲིས་པ་སརྦ་དཱ་ཀ་ལྱ་ཎི་བྷ་བ་ཏུ།།སླར་སྤྲས་པ།།སྐལ་བཟང་འགྲོ་ལ་ཆོས་ཀྱི
དགའ་སྟོན་དུ།།གཅིག་ལས་མང་སྤེལ་ཆོས་སྦྱིན་མཛད་མེད་འཕྲུལ།།ཤཱཀྱའི་དགེ་སྦྱོང་བློ་གྲོས་ཕུན་ཚོགས་ཀྱི།།རྡོ་ཆོས་དགོན་དུ་ལེགས་པར་བསྐྲུན་མཛད་དགེས།།ལུས་ཀྱི་འཁྲི་ཤིང
ཆོས་ལྡན་ཚལ་བསྐྱེད་པའི།།དྲིན་ཅན་ཕ་མ་གཙོར་གྱུར་ཕན་གནོད་ཀྱི།།འབྲེལ་བས་བསྡུས་པ་གང་དག་ལམ་མིན་ལས།།སྒྲོལ་པའི་བྱང་ཆུབ་མཆོད་སེམས་འབྱོར་ས་གྱུ